ทางวิ่งรถไฟฟ้าสีน้ำเงินเสร็จ 100% เหลือแค่งานสถานี-บางพลัด-ไฟฉาย-วังบูรพา
ทางวิ่งรถไฟฟ้าสายสีน้ำเงินส่วนต่อขยายเสร็จแล้ว 100% เหลือตัวสถานีสิรินธร สถานีไฟฉาย รฟม.ยันเฟสแรกหัวลำโพง-บางแคเปิดวิ่ง ก.ย.62,นายวิทยา พันธุ์มงคล ผู้ช่วยผู้ว่าการการรถไฟฟ้าขนส่งมวลชนแห่งประเทศไทย (รฟม.) เปิดเผยถึงความคืบหน้าการก่อสร้างรถไฟฟ้าสายสีน้ำเงิน สายเหนือ หัวลำโพง-บางแค และสายใต้ บางซื่อ-ท่าพระ ว่าขณะนี้งานโครงสร้างทางวิ่งรถไฟฟ้าตลอดเส้นทางทั้งสายเหนือและสายใต้ เสร็จแล้ว 100% เหลืองานก่อสร้างสถานีสายเหนือ 2 แห่ง ได้แก่ 1.สถานีสิรินธร (แยกบางพลัด) 2.สถานีไฟฉาย และงานก่อสร้างทางขึ้นลง ซึ่งบางจุดอยู่ระหว่างทำความเข้าใจกับประชาชนเรื่องผลกระทบ ส่วนสถานีอื่นๆ ก่อสร้างเสร็จแล้วเหลืองานตกแต่ง ส่วนการก่อสร้างสายใต้ เป็นงานอุโมงค์และสถานีใต้ดิน คงเหลือสถานีสามยอด หรือสถานีวังบูรพาเดิม ซึ่งก่อนหน้านี้มีปัญหาเรื่องน้ำใต้ดินซึมเข้าสถานี ขณะนี้แก้ไขเสร็จแล้วอยู่ระหว่างติดตั้งระบบเครื่องกล และงานตกแต่งภายใน ส่วนบริเวณทางขึ้นลงด้านบน เริ่มมีการก่อสร้างอาคาร ร้านค้าที่รื้อไปให้กลับสู่สภาพเดิมแล้ว,นายวิทยากล่าวด้วยว่า ตามแผนงานการก่อสร้างสายใต้จะแล้วเสร็จกลางปี 2561 ส่วนการติดตั้งระบบควบคุมการเดินรถ ขณะนี้บริษัท ทางด่วนและรถไฟฟ้ากรุงเทพ จำกัด หรือ BEM กำลังสำรวจเพื่อทยอยติดตั้งปลายปี 2561 โดยสายใต้จะเปิดให้บริการเดือน ก.ย.2562 ส่วนสายเหนือเปิดให้บริการต้นปี 2563 โดยเปิดให้บริการครบทุกสถานี จากเดิมสถานีสิรินธร และสถานีไฟฉาย มีปัญหาเรื่องพื้นที่ จึงเปิดให้บริการภายหลังเนื่องจากมีการปรับแผนก่อสร้างใหม่ในส่วนของงานโยธาและระบบการเดินรถ ซึ่งเพิ่งเริ่มงาน ทำให้การก่อสร้างทั้งสองส่วนแล้วเสร็จพร้อมกัน.
ขณะนี้งานโครงสร้างทางวิ่งรถไฟฟ้าตลอดเส้นทางทั้งสายเหนือและสายใต้ เสร็จแล้ว 100% เหลืองานก่อสร้างสถานีสายเหนือ 2 แห่ง ได้แก่ 1.สถานีสิรินธร (แยกบางพลัด) 2.สถานีไฟฉาย และงานก่อสร้างทางขึ้นลง
รถไฟฟ้าสีน้ำเงิน,สร้างรถไฟฟ้า,รฟม.,สายสีน้ำเงิน,ทางวิ่งรถไฟฟ้า,ข่าวทั่วไป